## Carlos Mazón anuncia més ajudes per a famílies afectades per les riuades dotades amb 35 milions d’euros

*** Avança la posada en marxa d’una nova línia d’ajuda per a atendre les necessitats de totes les famílies nombroses i monoparentals residents en municipis afectats pel temporal
* Assenyala la vivenda com “un dels principals problemes de la Comunitat Valenciana” i trasllada que es llançarà una nova convocatòria d’ajudes de lloguer als damnificats per la dana per un any més
* S’amplia el suport econòmic a les famílies acollidores amb menors a càrrec seu amb necessitats especials i a les famílies nombroses i monoparentals que hagen tingut danys
* Assenyala que són directes, “sense burocràcia ni paperassa per als beneficiaris” i que se sumen als 20 milions d’euros ja mobilitzats per a estos col·lectius fins als 55 milions d’euros
* Subratlla el compromís del Consell per “una reconstrucció justa que arribe a tots” i recrimina la falta de suport del Govern central amb la “regió pitjor finançada d’Espanya”**

El president de la Generalitat, Carlos Mazón, ha anunciat un nou paquet d’ajudes “directes, sense burocràcia ni paperassa” dirigides a famílies i infància afectades per les riuades amb una dotació addicional de 35 milions d’euros.

El cap del Consell ha explicat que esta iniciativa se suma als 20 milions ja mobilitzats per a les famílies i la llar fins a arribar a un total de 55 milions d’euros.

D’esta manera, ha assenyalat “el paper proactiu” del Consell per a accelerar la reconstrucció econòmica i social de la Comunitat Valenciana davant de l’actuació reactiva d’altres administracions que “han anat a remolc i fins i tot han arribat a culpar els ciutadans de no haver sol·licitat suficientment bé les ajudes”.

En este sentit, ha remarcat el compromís del Consell “amb els qui més ho necessiten i amb una reconstrucció justa que arribe a tots”, al mateix temps que ha retret la falta de suport del Govern central “amb la regió pitjor finançada d’Espanya”.

**14 milions per a famílies nombroses i monoparentals afectades**

El cap del Consell ha anunciat la posada en marxa d’una nova línia d’ajudes dotada amb 14 milions d’euros per a famílies nombroses i monoparentals de municipis afectats per les riuades.

Així, ha detallat que esta mesura afectarà més de 10.600 famílies nombroses i 3.400 famílies monoparentals que “han hagut de fer un esforç extraordinari no solament per a recompondre’s de la catàstrofe i que rebran 1.000 euros per unitat familiar”.

El màxim representant de l’executiu valencià ha avançat que estes mesures es materialitzaran en les pròximes setmanes “amb la reducció de la burocràcia allà a on siga possible per a facilitar el seu accés com ja hem fet amb totes les anteriors”.

**Ampliació d’ajudes per al lloguer i famílies**

Durant la seua intervenció, Mazón també ha al·ludit a la vivenda com “un dels principals problemes de la Comunitat Valenciana” per la qual cosa que ha avançat que es llançarà una nova convocatòria d’ajudes de lloguer als damnificats per la dana per un any més.

Així, als 14,7 milions ja compromesos s’afigen 15 milions d’euros extra, de manera que els més de 1.300 beneficiaris actuals podran ampliar l’ajuda durant un any més i els afectats que vullguen sol·licitar-la ara, podran optar a esta ajuda en la nova convocatòria.

Igualment, s’estendrà el suport a totes les famílies acollidores, de manera que més de 380 famílies rebran directament en els seus comptes fins a 6.000 euros en funció dels menors acollits, i es mobilitzaran un total d’1,1 milions d’euros addicionals.

A més, més de 375 famílies amb menors a càrrec seu amb necessitats especials de la zona dana rebran 2.000 euros addicionals, mentres que 3.890 famílies nombroses familiars i monoparentals que van tindre danys rebran altres 1.000 euros extres a la proposta inicial sense fer cap tràmit.

Estes actuacions s’afigen a les posades en marxa fa uns dies “per a abonar de manera automàtica més ajudes dana de primera necessitat, vehicles, autònoms i treballadors en ERTO que se sumen a les ja rebudes pels beneficiaris amb anterioritat i són acumulatives entre si”.

No obstant això -ha assenyalat el president- “totes estes línies no són suficients” i s’ha referit al “doble esforç permanent de la Comunitat Valenciana” per a ajudar els qui ho necessiten i “haver de quadrar uns comptes que el Govern central s’obstina a desquadrar menyspreant els recursos que el conjunt dels ciutadans de València, Alacant i Castelló mereixen”.

Mazón ha remarcat que la Generalitat “no pot abordar la reconstrucció en solitari” i ha ressaltat el compromís del Govern Valencià per a “continuar estant al capdavant perquè la recuperació arribe a tots”.

Fecha: 17/09/2025